alexandrainst/scandi-wiki huggingface dataset:
Camilla Christensen

Camilla Christensen (født 20. mai 1991) er en norsk tidligere fotballspiller.

Før 2009-sesongen gikk hun fra Rapid Athene til Kolbotn. Hun debuterte i Toppserien for Kolbotn i 2009.

Før 2014-sesongen signerte hun for Vålerenga. I 2016 ble hun utnevnt til kaptein i Vålerenga. Etter 2016-sesongen la hun opp etter skadetrøbbel. Hun gjorde et lite comeback i 2017-sesongen, hvor hun spilte en serie- og en cupkamp for Vålerenga.

Hun har landskamper for J19- og U23-landslaget til Norge. Hun ble tatt ut i troppen til J19-EM 2009. I september 2015 ble hun tatt ut på det norske A-landslaget for første gang.

Referanser

Eksterne lenker 

 

Norske fotballspillere
Fotballspillere for Kolbotn IL
Fotballspillere for Vålerenga Fotball
Jean Kockerols

Jean Kockerols (født 13. august 1958 i Brecht i Belgia) er katolsk hjelpebiskop i erkebispedømmet Mechelen-Brussel.

Liv og virke

Bakgrunn
Jean Kockerols studerte først jus med fokus på sjørett og jobbet som advokat for Compagnie Maritime Belge, et belgisk rederi. Han var involvert i L'Arche (etablert av Jean Vanier) og begynte på seminaret og studerte filosofi og katolsk teologi.

Prest
Han  ble ordinert til prest 18. september 1993 i Brussel. 

Han fullførte studier i kanonisk rett og filosofi. Han tok sin doktorgrad i teologi fra Det pavelige gregorianske universitet i Roma. I 1995 ble han sokneprest i Etterbeek i Notre-Dame du Sacré-coeur. I 2006 ble han utnevnt til subregens ved erkebispeseminaret i Brussel, hvor han fulgte de unge prestekandidatene. I 2004 ble han sogneprest i Ukkel-Saint Pierre. I 2007 ble han dekan for Brussel Sør. Han  var direktør Institut d'Etudes Théologiques i Brussel, ved Centre d'études théologiques et pastorales (CETEP) i Brussel, og grunnlegger av Centre d'études pastorales (CEP) i bispedømmet.

Hjelpebiskop
Pave Benedikt XVI utnevnte ham til hjelpebiskop i Mechelen-Brussel og titulærbiskop av Ypres den 22. februar 2011. Erkebiskopen av Mechelen-Brussel, André-Joseph Léonard, bispeviet ham og de samtidig utnevnte hjelpebiskopene Léon Lemmens og Jean-Luc Hudsyn den 3. april samme år; medkonsekratorer var kardinal Godfried Danneels, emeritert erkebiskop av Mechelen-Brussel, og Giacinto Berloco, apostolisk nuntius til Belgia og Luxembourg. 

Kockerols har vært medlem av Commission of the Bishops' Conferences of the European Community (COMECE) siden 2011 og dens visepresident.[1]

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Biskop Eugène-Charles-Joseph de Mazenod (1782-1861) *1832
 Kardinal Joseph Hippolyte Guibert (1802-1886) *1842
 Kardinal François-Marie-Benjamin Richard de la Vergne (1819-1908) *1872
 Kardinal Pietro Gasparri (1852-1934) *1898
 Kardinal Clemente Micara (1879-1965) *1920
 Kardinal Jozef-Ernest van Roey (1874-1961) *1926
 Kardinal Leo Jozef Suenens (1904-1996) 1945
 Kardinal Godfried Danneels (1933-2019) 1977
 Erkebiskop André-Joseph Léonard (1940-) 1991
 Biskop Jean Kockerols (1958-) 2011

Referanser 

Belgiske katolske biskoper
Personer fra provinsen Antwerpen
Linjen Rebiba
Ernest Agyiri

Ernest Agyiri (født 6. mars 1998) er en ghanesisk fotballspiller som spiller for den estiske klubben FCI Levadia.

I august 2016 kom Agyiri på lån fra Manchester City til Vålerenga ut 2017-sesongen. I desember 2017 ble avtalen forlenget ut 2018. I august 2018 ble det kjent at Vålerenga avsluttet låneavtalen.

Referanser

Eksterne lenker 

 

Ghanesiske fotballspillere
Fotballspillere for Vålerenga Fotball
Utenlandske fotballspillere i Norge
Hannah Seabert

Hannah Grace Seabert (født 27. februar 1995) er en amerikansk fotballspiller som er keeper for den portugisiske klubben Sporting CP.

Karriere 
I 2017 ble hun plukket opp fra college av Orlando Pride i den amerikanske proffligaen NWSL. I januar 2018 signerte hun for den danske klubben Fortuna Hjørring.

I juli 2019 signerte hun en kontrakt ut 2020-sesongen med Vålerenga. Hun var i 2020 med å vinne Vålerengas første serie- og cupgull. I desember 2020 ble det kjent at Seabert hadde forlenget kontrakten med ett år. Også i 2021 ble det cupgull for Seabert og Vålerenga. Etter 2021-sesongen forlot hun Vålerenga, etter å ha vært med på tre cupfinaler, to cupgull og ett seriegull.

I januar 2022 ble det kjent at Seabert hadde signert for den portugisiske klubben Sporting CP.

Referanser

Eksterne lenker 

 

Fotballspillere fra USA
Fotballspillere for Vålerenga Fotball
Utenlandske fotballspillere i Norge
Norgesmestere i fotball
Kemp Malone

Kemp Malone var en amerikansk middelaldershistoriker, lingvist og filolog. Hans fokus var rettet mot Geoffrey Chaucer og Beowulf.

Referanser 

Historikere fra USA
VM i ishockey for menn 2027 (toppdivisjonen)

Toppdivisjonen i VM i ishockey for menn 2027 skal etter planen avholdes i mai 2027. Det vil bli det 90. verdensmesterskapet i ishockey for menn arrangert av Det internasjonale ishockeyforbundet (IIHF). I toppdivisjonen vil 16 lag delta fordelt på to grupper med åtte lag hver der de fire beste i hver gruppe gikk videre til kvartfinale.

Valg av vertsnasjon
Tre land søkte innledningsvist om å få arrangere mesterskapet – Kasakhstan, Norge og Tyskland. Vertsnasjonen blir valgt ved IIHFs årskongress i Tammerfors i Finland i mai 2023.

 
 Astana og Almaty
 Kasakhstan har ikke tidligere arrangert VM på toppnivå, men Nur-Sultan (nå Astana) var vertsby for VM for 1. divisjon gruppe A i 2019. Astana har også vært vertsby for ishockeyturneringen under De asiatiske vinterleker i 2011, mens Almaty var vertsby for ishockeyturneringene under Vinteruniversiaden 2017. Foreslåtte arenaer er Barys Arena i Astana (hjemmebane for KHL-klubben Barys Astana med en tilskuerkapasitet på ) og Almaty Arena (tilskuerkapasitet på ). Kasakhstan hadde søkt om vertskapet for turneringen året før men trakk sin ansøkning til fordel for Sveits, som skulle ha arrangert VM i 2020 men som ble avlyst på grunn av koronaviruspandemien.
 
 Bærum og Trondheim
 Norge har arrangert VM på toppnivå to ganger tidligere: i 1958 (Oslo) og i 1999 (Lillehammer, Oslo og Hamar). Norge har også arrangert vinter-OL to ganger: i 1952 (Oslo) og 1994 (Lillehammer). Norges Ishockeyforbund (NIHF) startet arbeidet med søknaden i juni 2020 og oktober 2020 meldte Trondheim seg som første søkerby. Den 29. januar 2022 ble Trondheim valgt ut som en av to søkerbyer til Norges VM-søknad. Bergen, Lillehammer og Bærum ble nevnt som kandidater til den siste vertsbyen. Den 27. mars 2022 ble Bærum valgt som den andre vertsbyen.

Foreslåtte arenaer er Telenor Arena (som skal ombygges til en isarena med en kapasitet på  tilskuere) som primær arena og Trondheim Spektrum (med en tilskuerkapasitet på ) som sekundær arena. NIHF-president Tage Pettersen har uttalt at den norske organisasjonskomitéen vil se til Danmark for å lære av erfaringene fra VM-turneringen de arrangerte i 2018, som gikk med stort overskudd og gode tilbakemeldinger fra forskjellige aktører.
 
TBD
Tyskland har arrangert VM på toppnivå åtte ganger: 1930, 1955, 1975, 1983, 1993, 2001, 2010 og 2017. Tyskland har også arrangert vinter-OL én gang, i 1936 (Garmisch-Partenkirchen), som samtidig fungerte som VM. Tyskland vil offentliggjøre vertsbyene senere når den nasjonale søknadsrunden er overstått. I 2017 var vertsbyen Köln med Lanxess Arena da delte de vertskapet med den franske hovedstaden Paris, og i 2010 var Köln vertsby sammen med Mannheim og fotballstadionen i Gelsenkirchen.

Den 21. desember 2022 trakk Norges Ishockeyforbund sin VM-søknad etter å ha mottatt avslag på tilsagn på 80 millioner NOK fra Kultur- og Likestillingsdepartementet. NIHF ville derfor istedet starte en prosess for å se om det er aktuelt om en søknad for VM i 2028.

Se også
VM i ishockey for menn 2027

Referanser

Eksterne lenker 
 

Ishockey-VM
Ishockey i 2027
Leander Djønne

Leander Djønne (født 24. juni 1981) er en norsk billedkunstner, forfatter, lærer og fruktbonde. 

Djønne er oppvokst i industribyen Odda. 

Han har sin bachelorgrad fra Kunstakademiet i Bergen, Kunstakademiet i Oslo og Städelschüle, Frankfurt am Main.  Han holder en Mastergrad fra Universitet i Lund, Malmö kunstakademi.

Bibliografi 
 2022 Oskespiralen, roman, Forlaget Oktober

Referanser

Eksterne lenker 
 Leander Djønne hos Forlaget Oktober
 Leander Djønne på Vimeo

Norske forfattere
Tor Hansen

Tor Hansen er navnet til flere personer.

Per 2022 hadde 281 menn i Norge Tor Hansen som sitt første fornavn og etternavn. Av disse var det 44 som hadde Tor Hansen som sitt eneste fornavn og etternavn. samtidig var det 30 menn som hadde Tor Hanssen som sitt første fornavn og etternavn. Av disse var det 4 som hadde Tor Hanssen som sitt eneste fornavn og etternavn. 152 menn hadde Thor Hansen som sitt første fornavn og etternavn. Av disse var det 33 som hadde Thor Hansen som sitt eneste fornavn og etternavn. 13 menn hadde Thor Hanssen som sitt første fornavn og etternavn.

Blant disse finnes:
 Thor Willy Ruud Hansen (født 1946), norsk lege
 Thor Hansen (1947–2018), norsk pokerspiller
 Tor Hansen (fotballspiller) (født 1952)
 Tor Egil Hansen (født 1964), norsk kunstmaler

Referanser 

Vanlige navn i Norge
John Komlos

John Komlos (født 28. desember 1944) er en amerikansk økonomisk historiker og forfatter av ungarsk avstamning og tidligere innehaver av lederen for økonomisk historie ved universitetet i München. Komlos er kjent for sine akademiske arbeider, og er en av få forskere som har publisert i store tidsskrifter innen fem disipliner: økonomi, historie, biologi, statistikk og demografi i fagfellevurderte tidsskrifter som American Economic Review, The American Historical Review, The American Journal of Human Biology, Statistical Methodology, Genus og Mathematical Population Studies. I følge Handelsblatt-rangeringen er han den mest siterte forskeren i Tyskland innen økonomisk historie.

Komlos er også den første akademikeren som forklarer hvorfor befolkningen i den da utviklede verden ble kortere ved begynnelsen av moderne økonomisk vekst. Hans akademiske arbeider relatert til dette har blitt sitert i store nyhetspublikasjoner, inkludert BBC, The Guardian, The New Yorker, National Geographic og Scientific American.

Personlig liv
Komlos ble født i 1944 i Budapest under Holocaust. Han ble flyktning 12 år senere under revolusjonen i 1956 og vokste opp i Chicago.

Profesjonell karriere
Komlos tok en Ph.D. i historie (1978) og en andre Ph.D. i økonomi (1990) fra University of Chicago, hvor han ble påvirket av økonomisk historiker Robert Fogel. På 1980-tallet bidro Komlos til fremveksten av antropometrisk historie, studiet av effekten av økonomisk utvikling på menneskelige biologiske utfall som fysisk høyde.  Fra 1984 til 1986 var han stipendiat ved Carolina Population Center ved University of North Carolina i Chapel Hill.

Komlos jobbet som professor ved institusjoner som Harvard University, Duke University, University of North Carolina ved Chapel Hill, University of Vienna og Vienna University of Economics.  Fue profesor de economía e historia económica en la Universidad de Munich durante dieciocho años antes de jubilarse.

Komlos er den grunnleggende redaktøren av tidsskriftet Economics and Human Biology.  I 2013 ble han valgt inn i Cliometric Society. Han er for tiden en PBS-skribent om aktuelle økonomiske spørsmål.

Referanser

Eksterne lenker 
 John Komlos på Routledge

Økonomer fra USA
Historikere fra USA
Christian Johnsen (fotballtrener)

Christian Johnsen (født 10. juni 1977) er en norsk fotballtrener og tidligere fotballspiller.

Spillerkarriere 
Johnsen gikk fra  til  i Eliteserien før 1998-sesongen. Etter litt over to år i klubben, ble det i mai 2000 kjent at han var enig med MFK om at han løses fra kontrakten.

I juli 2000 signerte han kontrakt med  ut 2000-sesongen. Johnsen imponerte og scoret fem mål på 11 kamper høsten 2000, og i november 2000 signerte han en ny treårskontrakt med Raufoss. I 2003 ble han nr. 2 på toppscorerlista i 1. divisjon med 17 mål, og han tiltrakk seg interesse fra toppklubber som Brann, Vålerenga og Molde.

I desember 2003 ble det kjent at Johnsen hadde signert for  i Allsvenskan. Johnsen ble grunnet skader tvunget til å legge opp høsten 2004.

Trenerkarriere 
Etter at Johnsen måtte legge opp ble han en del av trenerteamet til Raufoss i 2005-sesongen samtidig som han jobbet i klubbens markedsavdeling. I 2006 startet han på en utdannelse ved Norges idrettshøgskole, samtidig som han trente aldersbestemte lag i Stabæk.

Før 2011-sesongen ble han assistenttrener og trenerkoordinator i Fram Larvik. Fra 2011 til 2016 var han trener og leder på NTG Bærum.

Før 2017-sesongen ble Johnsen ansatt som hovedtrener for Raufoss i 2. divisjon. Han ledet laget til en 2.-plass i 2017, før de i 2018 vant sin avdeling å rykket opp til OBOS-ligaen. I 2020 ledet han Raufoss til en 6.-plass i OBOS-ligaen og kvalifisering til Eliteserien. 

I september 2022 ble det kjent at Johnsen hadde bestemt seg for å gi seg som hovedtrener for Raufoss etter 2022-sesongen.

Referanser

Eksterne lenker 
 

Norske fotballspillere
Norske fotballtrenere
Fotballspillere for Moss FK
Fotballspillere for Raufoss Fotball
Fotballspillere for Örebro SK
Joseph Baffo

Joseph Baffo (født 7. november 1992) er en svensk fotballspiller som spiller for Halmstads BK.

Referanser

Eksterne lenker 

 

Svenske fotballspillere
Fotballspillere for IFK Värnamo
Fotballspillere for Helsingborgs IF
Fotballspillere for Vålerenga Fotball
Fotballspillere for Halmstads BK
Fotballspillere for Eintracht Braunschweig
Fotballspillere for MSV Duisburg
Utenlandske fotballspillere i Norge
Hilmar M. Romstad

Hilmar Mathæus Romstad (1837–1930) var lærer, ordfører og lensmann i Bjugn i Trøndelag. Han var først  ordfører i Bjugn i årene 1892–1895, og deretter, etter kommunedelingen i 1899, ordfører igjen i årene 1899–1905. 

Han var fra Bangdalen i Namsos, og tok lærereksamen ved Klæbu seminar i 1876. Han begynte som lærer i Bjugn det samme året. Han arbeidet som lærer ved Botngård skole fra 1876 til 1906. I tillegg til å være lærer, var han også organist og kordirigent.

Hilmar giftet seg i 1887 med Ingeborg Anna Helland (1867-1949) fra Helland øst for Botngård. Hennes mor Malene (1837-1916) ble i sitt andre ekteskap gift med Johan Arnt Hegvik, som var gårdbruker, ordfører og styreformann i sparebanken. Hilmar og Ingeborg eide også Helland fra 1889 til 1893. Som lærer bodde han på Botngårdstranden. Fra 1904 til 1911 eide de gården Botngård, midt i dagens tettsted. Etter at han ble lensmann bygget han i 1909 opp gården Fridheim (nå Romstad) på østsiden av Eidsvatnet, i daværende Stjørna kommune. Gården rommet også lensmannskontoret. Romstad var kjent som birøkter.

Romstad arbeidet som lensmann fra 1906 til han gikk av med pensjon i 1924. Lensmannsdistriktet omfattet Bjugn, Nes og Stjørna kommuner. Han var kasserer i Bjugn Sparebank fra banken ble opprettet i 1891 til 1909. 

Han var ordfører i årene før partiene fikk en rolle i norsk politikk, men som valgmann ved stortingsvalget 1900 representerte han Venstre.

Han ble tildelt Kongens fortjenstmedalje i juli 1924. Broren Halvdan Romstad var ordfører i Klinga kommune ved Namsos 1891–1907.

Referanser 

Ordførere i Bjugn
Lensmenn
Kongens fortjenstmedalje i sølv
Bipedalisme

(bi = (med) to, pedal = fot; bipedal = beveger seg på to ben).

Begrep særlig i anatomisk biologi som beskriver hvordan visse organismer forflytter seg. Dette er særlig interessant innenfor menneskets evolusjon. Fra Homo habilis til Homo erectus ser vi det første tydelige skillet mellom forflytning delvis på 2 og 4 til hovedsakelig forflytning på 2 ben (bipedalisme).

Homo erectus
Menneskelig evolusjon
Erland von Hofsten

Erland von Hofsten (født 13. desember 1816 i Närke, død 24. april 1867 i Södermanland) var en svensk godseier, disponent og politiker.

von Hofsten var medlem av riksdagene i 1850–1851, 1853–1854, 1859–1860, 1862–1863 og 1865–1866.

von Hofsten ble født på slektsgården Östa i Knista og var etter farens død beskytter for slektsgården Villingsberg i Karlskoga kommune, som han solgte til Carl Johan Yngström i 1856.

Referanser 

Adelige svensker
Slekten von Hofsten
Personer fra Karlskoga kommun
Svenske godseiere
Svenske politikere
Multidose

Multidose er maskinell pakking av legemidler i poser . Multidose benyttes hyppigst i hjemmesykepleien og i institusjoner. 

I 2017 fikk 90 400 pasienter i Norge multidose, 74 % av disse var fra hjemmesykepleien, 21 % i sykehjem og de siste 5 % hadde privat multidoseordning.

Hensikt 
Hensikten er å gjøre det enklere og tryggere for de som ikke mestrer å dosere og administrere sine medisiner selv, eller har utfordringer med dette, slik at de får riktig medisin til riktig tid. Det er også et virkemiddel for å effektivisere tidsbruken for sykepleiere og redusere kassasjon av legemidler.  

Siden multidose blir pakket maskinelt er det en mye sikrere måte å dosere medisiner på sammenlignet med når pasienter, pårørende, sykepleiere eller andre doserer medisiner i en tradisjonell dosett.

Kommunal multidose 
Det er kommunen selv som bestemmer om multidose skal benyttes i kommunen. Hovedaktørene i en multidoseordning er som regel kommunen selv representert ved hjemmesykepleien eller en institusjon, pasienten, fastlege eller institusjonslege og multidoseapotek. Når en pasient får tilbud om multidose er det ofte hjemmesykepleien eller de ansatte på institusjon som oppdager et behov og videreformidler dette til behandlende lege etter å ha fått tillatelse fra pasienten. Pasienten har da ofte et vedtak på bistand om administrering av legemidler. Behandlende lege/ fastlege må da sende oppdatert medisinliste til apoteket slik at de får pakket de riktige medisinene i multidosen. Multidosen sendes så til hjemmesykepleien eller institusjonen som har det endelige ansvaret for legemiddelhåndteringen og må sikre at riktig legemiddel gis til riktig pasient i riktig dose til riktig tid og på riktig måte . Kommunal multidose er gratis.

Privat multidose 
Privatpersoner som ikke mottar helse- og omsorgstjenester kan også bestille seg multidose gjennom apoteket dersom de synes dette er hensiktsmessig. Det er da normalt å kontakte sitt nærmeste apotek for å høre om de kan tilby ordningen, og deretter lage en skriftlig avtale med de. Det er vanlig å få utlevert medisiner for 14 dager, men det er også mulig å få utlevert for lengre perioder dersom det er ønskelig.

Referanseliste 

Helsevesen
Legemidler
Medisinsk utstyr
Staf

Staf har flere betydninger og kan referere til:

Personer 
Etternavn
 Bernt Staf (1945–2002), svensk proggmusiker og visesanger
 Karl Staf (1915–2008), svensk sjømann, forfatter og skribent

Fornavn
 Staf Scheirlinckx (f. 1979), belgisk profesjonell landeveissyklist
 Staf de Clercq (født Jeroom Gustaaf de Clercq, 1884–1942), flamsk (belgisk) medgrunnlegger av nasjonalistiske Vlaamsch Nationaal Verbond (VNV) og samarbeidspartner med nazistene

STAF 
 Software Testing Automation Framework, en åpen kildekode som gjør det mulig for brukere å lage distribuerte programvaretestmiljøer på tvers av plattformer

Staph 
 Staph., kortform for Staphylinidae, kortvinger eller rovbiller
Hønefossrevyen

Hønefossrevyen er et underholdningshow i Hønefoss som har vært avholdt årlig siden 2000. Den består hovedsakelig av satire over det siste årets begivenheter, gjennom humoristiske sketsjer, parodier og musikalske innslag. Revyen har siden starten vært skrevet og regissert av Jonas Rønning og Bror Andersen, og har hatt en rekke profilerte artister og skuespillere både som faste medvirkende og som gjester. De første årene gikk arrangementet under navnet "Sommerrevyen i Hønefoss", men skiftet etterhvert navn til Hønefossrevyen. Det er selskapet TBA Arrangementer AS som står bak produksjonen, og som også driver kultur- og serveringsbygget Gledeshuset, der revyen har vært arrangert siden 2018.

Historie 
Revyen ble først arrangert sommeren 2000, i et innleid telt som ble reist ved siden av Hotel Ringerike. De opprinnelige medvirkende var Jonas Rønning, Marie Risan (da Marie Gisselbæk), Morten Grøtnes, Svein Kåre Skjelbostad og Marte Helleseter. Kapellmester var Jørn Dahl. De første par årene hadde revyen hovedsakelig fokus på lokale begivenheter og omgivelser, men fikk allerede tidlig rosende anmeldelser fra Aftenposten (ved Mona Levin).  I 2003 kom revyen til nasjonal oppmerksomhet etter forhåndsomtale og påfølgende terningkast 6 etter anmeldelse i VG, og har senere fått gjennomgående gode anmeldelser i riksmedia. 

Publikumstallene har vokst fra et par tusen ved starten til ca 20 000 på det meste, og Hønefossrevyen har siden ca 2005 vært vekselsvis det største, eller ett av de største, sommershowene i sitt slag i Norge.   

I 2005 ble revyen også satt opp på Chat Noir i Oslo, i regi av Jan Fredrik Karlsen. 

Medlemmer av ensemblet opp gjennom årene inkluderer bl.a. Jonas Rønning, Morten Grøtnes, Eivind Lien, Marien Risan, Svein Kåre Skjelbostad, Marte Helleseter, Bjørnar Reime, Trude Nereng, Silje Folkedal, Anne Sem-Jacobsen, og Brit Elisabeth Haagensli.

Hønefossrevyen har to ganger vært nominert til Komiprisen (2003 og 2008).

Referanser 

Kultur i Ringerike
Norsk humor
Satire
Ismael Diawara

Ismael Diarra Diawara (født 11. november 1994) er en svensk-malisk fotballspiller som er keeper for Malmö FF og Malis herrelandslag i fotball.

Referanser

Eksterne lenker 

 

Maliske fotballspillere
Fotballspillere for FK Gjøvik-Lyn
Fotballspillere for Degerfors IF
Fotballspillere for Malmö FF
Utenlandske fotballspillere i Norge
Johan Frederik Leben

Johan Frederik von Leben (også Lehben og Løwen, — d. 1744) var en dansk-norsk offiser. 

I 1714 ble han rittmester i det 2. Jyske Nationale Rrytterregiment, to år senere fulgte han med regimentet til Norge. I 1735 ble han overfører for den nye Drabant Garde i Danmark. 12. desember 1740 ble han kommandant på Akershus, og samtidig direktør i Kvæsthuskassen. 

Leben var gift med (Elisabeth Charlotte) Ursule (Orfele) Sophia von der Lühe (d. 1755), datter av oberst Caspar Otto v. d. Lühe til Gossen-Krankow og Petersdorffog Eva-Louise von Rothenburg. Han døde 16. mars 1744.

Referanser 

Danske offiserer
Norske offiserer
Edvin Austbø

Edvin Austbø (født 1. mai 2005) er en norsk fotballspiller som spiller for .

Karriere 
Den 17. juli 2022 fikk han sin Eliteserie-debut for  mot .

Den 28. august 2022 scoret han sitt første Eliteserie-mål for  mot .

Referanser

Eksterne lenker 
 

Norske fotballspillere
Fotballspillere for Viking FK
Lasca

Lasca er en amerikansk stumfilm fra 1919 regissert av Norman Dawn.

Skuespillere 
 Frank Mayo som Anthony Moreland
 Edith Roberts som Lasca
 Arthur Jasmine som Ricardo
 Veola Harty som Clara Vane
 Lloyd Whitlock som John Davis

Referanser

Eksterne lenker 

Stumfilmer fra USA
Filmer fra 1919
The Last Outlaw (1919)

The Last Outlaw er en amerikansk stumfilm fra 1919, regissert av John Ford.

Handling 
Hovedpersonen besøker en by som han tidligere hadde vært bosatt i, stedet for hans ungdommelige bedrifter.

Skuespillere 
 Edgar Jones som Bud Coburn
 Lucille Hutton som Idaleen Coburn
 Richard Cummings som Sherriff Brownlo
 Jack Walters som Chad Allen.
 Neola May

Referanser

Eksterne lenker 

Stum-kortfilmer fra USA
Kortfilmer fra 1910-årene
Stum-westernfilmer
Let’s Elope

Let's Elope er en amerikansk stumfilm fra 1919, regissert av John S. Robertson.

Skuespillere 
 Marguerite Clark som Eloise Farrington
 Frank Mills som Hilary Farrington
 Gaston Glass som Darrell McKnight
 Helen Greene som Nora Gail
 Blanche Standing som en hushjelp
 George Stevens som en hovmester
 A. H. Busby som Bishop

Referanser

Eksterne lenker 

Stumfilmer fra USA
Filmer fra 1919